1.

Mainīgos lielumus, kas noteikti a)–g) apakšpunktā, sadalījumā pa VRG dalībvalstis ziņo līdz N gada 30. aprīlim attiecībā uz VRG, kas atlasītas līdz N-1 gada 31. decembrim. Dati raksturo VRG situāciju atlases brīdī, un tos ziņo tikai vienu reizi. a) L100: VRG identifikācija (ID) Šajā laukā norāda katras VRG unikālo kodu; b) L200: VRG nosaukums Šajā laukā sniedz informāciju par vietējās rīcības grupas nosaukumu; c) L300: pašvaldību kodi Šajā laukā sniedz sarakstu ar vietējās administratīvās vienības kodiem, kas apzīmē pašvaldības, kuras atrodas VRG teritorijā. Iespējams atlasīt vairākus kodus; d) L400: kopējais iedzīvotāju skaits Šajā laukā sniedz informāciju par iedzīvotāju skaitu VRG teritorijā. Šo mainīgo lielumu aprēķina saskaņā ar rezultātu rādītāja R.38 “LEADER tvērums” aprēķināšanas metodi, kas noteikta Īstenošanas regulas (ES) 2021/2290 pielikuma 8. punkta j) apakšpunktā; e) L500: VRG atbalsts no vairāk nekā viena fonda atbilstīgi Regulas (ES) 2021/1060 31. panta 3. punktam Šajā laukā norāda, vai papildus Eiropas Lauksaimniecības fondam lauku attīstībai (ELFLA) VRG saņem atbalstu no citiem fondiem. Ja vērtība laukā “L500” ir “jā”, par VRG norāda šādus mainīgos lielumus: i) L501: Eiropas Reģionālās attīstības fonda (ERAF) atbalsta izmantošana: vai VRG saņem atbalstu no ERAF, ii) L502: Eiropas Sociālā fonda Plus (ESF+) atbalsta izmantošana: vai VRG saņem atbalstu no ESF+, iii) L503: Eiropas Jūrlietu, zvejniecības un akvakultūras fonda (EJZAF) atbalsta izmantošana: vai VRG saņem atbalstu no EJZAF, iv) L504: citu Eiropas strukturālo un investīciju fondu (ESI fondi) (piemēram, Taisnīgas pārkārtošanās fonda) izmantošana; f) L600: VRG locekļu kopējais skaits Šajā laukā sniedz informāciju par Regulas (ES) 2021/1060 31. panta 2. punkta b) apakšpunktā minēto VRG locekļu kopējo skaitu. Dalībvalstis VRG locekļu skaitu ziņo šādā sadalījumā pa organizāciju veidiem: i) L601: to VRG locekļu skaits, kuri pārstāv publiskās pārvaldes iestādes, ii) L602: to VRG locekļu skaits, kuri pārstāv privātas vietējās ekonomiskās intereses (piemēram, ekonomiskās organizācijas, vietējie uzņēmumi u. c.), iii) L603: to VRG locekļu skaits, kuri pārstāv vietējās sociālās intereses (piemēram, nevalstiskās organizācijas, vietējās apvienības u. c.), iv) L604: to VRG locekļu skaits, kuri pieder pie citām kategorijām, kas i), ii) un iii) apakšpunktā nav minētas; g) L610: VRG locekļu kopējais skaits VRG lēmumu pieņemšanas struktūrā Dalībvalstis VRG locekļu skaitu lēmumu pieņemšanas struktūrā ziņo šādā sadalījumā pa organizāciju veidiem: i) L611: to VRG lēmumu pieņemšanas struktūras locekļu skaits, kuri pārstāv publiskās pārvaldes iestādes, ii) L612: to VRG lēmumu pieņemšanas struktūras locekļu skaits, kuri pārstāv privātas vietējās ekonomiskās intereses (piemēram, ekonomiskās organizācijas, vietējie uzņēmumi u. c.), iii) L613: to VRG lēmumu pieņemšanas struktūras locekļu skaits, kuri pārstāv vietējās sociālās intereses (piemēram, nevalstiskās organizācijas, vietējās apvienības u. c.), iv) L614: to VRG lēmumu pieņemšanas struktūras locekļu skaits, kuri pieder pie citām kategorijām, kas i), ii) un iii) apakšpunktā nav minētas. VRG lēmumu pieņemšanas struktūras locekļu dzimums Dalībvalstis ziņo VRG lēmumu pieņemšanas struktūras locekļu skaitu sadalījumā pēc dzimuma (L615–L618). VRG lēmumu pieņemšanas struktūras locekļu vecums Dalībvalstis ziņo VRG lēmumu pieņemšanas struktūras locekļu skaitu sadalījumā pēc vecuma: v) L619: gados jaunu personu skaits VRG lēmumu pieņemšanas struktūrā Šis lauks attiecas uz personām, kuras nav sasniegušas konkrētu vecuma robežu, ko noteikušas dalībvalstis, vi) L620: vecuma robeža, ko dalībvalsts noteikusi v) punktā minētajam mainīgajam lielumam.